
URBROJ: 02-18-321/26
Bjelovar, 24. lipnja 2026. godine



ZAPISNIK
S 6. SJEDNICE UPRAVNOG VIJEĆA
ZDRAVSTVENE USTANOVE LJEKARNE BJELOVAR U 2026. GODINI


[bookmark: _Hlk176157611]	Sjednica Upravnog vijeća Zdravstvene ustanove Ljekarne Bjelovar (dalje u tekstu: Upravno vijeće) održana je 23. lipnja 2026. godine u prostorijama Ljekarne 1, Bjelovar, Petra Preradovića 4, s početkom u 9:00 sati.
ZAPISNIČAR: Alen Hajtić
NAZOČNI ČLANOVI (dalje u tekstu: Članovi): Željko Starčević – član, Krunoslav Jandragić – član, Mihaela Markešić – član.
ODSUTNI: Nikolina Prišćan – predsjednica, Martina Posavac Ćurić – član
OSTALI PRISUTNI: Katarina Fehir Šola - ravnateljica Zdravstvene ustanove Ljekarne Bjelovar (dalje u tekstu: Ravnateljica), Alen Hajtić - referent u računovodstvu – referent za kadrovske poslove, javnu nabavu i zaštitu na radu Zdravstvene ustanove Ljekarne Bjelovar.
Članice Upravnog vijeća, gospođa Nikolina Prišćan i gospođa Martina Posavac Ćurić, obavijestile su da ne mogu sudjelovati na sjednici, pri čemu je gospođa Nikolina Prišćan ujedno izvijestila da je suglasna s predloženim točkama dnevnog reda. Obavijesti su dostavljene elektroničkom poštom.
Sjednicom predsjeda Željko Starčević (u daljnjem tekstu: Predsjedavajući), koji pozdravlja nazočne te utvrđuje da je prisutno 3 (tri) od ukupno 5 (pet) članova Upravnog vijeća i da Upravno vijeće može pravovaljano odlučivati.

	Za sjednicu je predložen i jednoglasno prihvaćen sljedeći

DNEVNI RED
1. Usvajanje Zapisnika s 5. sjednice Upravnog vijeća u 2026. godini – razmatranje i prihvaćanje
2. Odluka o raspodjeli dobiti za 2025. godinu – razmatranje i donošenje
3. Izvješće o provedenim natječajima za radna mjesta magistra farmacije – farmaceuta suradnika i farmaceutskog tehničara – razmatranje i prihvaćanje
4. Odluka o razrješenju i imenovanju člana Etičkog povjerenstva Zdravstvene ustanove Ljekarne Bjelovar – razmatranje i donošenje
5. Odluka o razrješenju i imenovanju službenika za zaštitu osobnih podataka i zamjenika službenika za zaštitu osobnih podataka Zdravstvene ustanove Ljekarne Bjelovar – razmatranje i donošenje
6. Izvješće Ravnateljice – razmatranje i prihvaćanje
7. Razno – rasprava o ostalim pitanjima koja nisu obuhvaćena dnevnim redom


TOČKA 1. -  „Usvajanje Zapisnika s 5. sjednice Upravnog vijeća u 2026. godini“ 
Zapisnik s 5. sjednice Upravnog vijeća održane dana 25. svibnja 2026. godine, dostavljen je Članovima uz Poziv na ovu sjednicu.
S obzirom na to da na Zapisnik nema primjedbi prisutnih na predmetnoj sjednici, kao ni onih dostavljenih pisanim putem, Predsjedavajući ga daje na glasovanje, te se:
Zapisnik s 5. sjednice Upravnog vijeća jednoglasno se prihvaća.


TOČKA 2. – „Odluka o raspodjeli dobiti za 2025. godinu“
U razdoblju od prethodne do ove sjednice Upravno vijeće zaprimilo je Zaključak Osnivača – Bjelovarsko-bilogorske županije o prihvaćanju Izvješća o radu i poslovanju Zdravstvene ustanove Ljekarne Bjelovar za 2025. godinu.
Sukladno navedenom Zaključku te Odluci Upravnog vijeća o prihvaćanju Godišnjeg financijskog izvješća za 2025. godinu, predloženo je da se ostvarena dobit nakon oporezivanja u iznosu od 130.692,34 EUR, u skladu sa Statutom Ljekarne, upotrijebi za obavljanje i razvoj djelatnosti Ljekarne te unapređenje njezina rada, a knjižit će se na zadržanu dobit.
Nakon provedene rasprave pristupilo se glasovanju te je Upravno vijeće jednoglasno donijelo Odluku o raspodjeli dobiti za 2025. godinu, kojom se ostvarena dobit nakon oporezivanja raspoređuje za obavljanje i razvoj djelatnosti te unapređenje rada Ljekarne, a knjiži se na zadržanu dobit.

TOČKA 3. – „Izvješće o provedenim natječajima za radna mjesta magistra farmacije – farmaceuta suradnika i farmaceutskog tehničara“
Ravnateljica izvještava kako su, sukladno prethodno donesenim odlukama Upravnog vijeća i pribavljenim suglasnostima nadležnih tijela, provedeni postupci zapošljavanja za radna mjesta farmaceutskog tehničara na određeno vrijeme te magistra farmacije – farmaceuta suradnika na neodređeno vrijeme.
Vezano uz natječaj za zapošljavanje farmaceutskog tehničara na određeno vrijeme, Ravnateljica navodi kako je na objavljeni natječaj pristiglo šest prijava kandidata. Nakon pregleda dokumentacije i provedenog postupka odabira, za zasnivanje radnog odnosa odabran je jedan kandidat, s kojim će se sklopiti ugovor o radu na određeno vrijeme, najdulje do 31. prosinca 2026. godine, u skladu s Odlukom Upravnog vijeća o potrebi zapošljavanja farmaceutskog tehničara na određeno vrijeme.
Govoreći o natječaju za radno mjesto magistra farmacije – farmaceuta suradnika, Ravnateljica podsjeća kako je Upravno vijeće na prethodnim sjednicama već bilo upoznato s tijekom i rezultatima provedenih natječajnih postupaka za navedeno radno mjesto. U nastavku navodi kako na posljednji raspisani natječaj nije zaprimljena niti jedna prijava kandidata, zbog čega je donesena Odluka o poništenju natječaja i pokretanju postupka raspisivanja novog javnog natječaja, pod istim uvjetima.
Ujedno je istaknuto kako je i nadalje prisutna otežana popunjenost radnog mjesta magistra farmacije – farmaceuta suradnika, što potvrđuju rezultati provedenih natječajnih postupaka.
Članovi nisu imali dodatnih pitanja niti primjedbi te su Izvješće primili na znanje.

TOČKA 4. - „Odluka o razrješenju i imenovanju člana Etičkog povjerenstva Zdravstvene ustanove Ljekarne Bjelovar“
Ravnateljica izvještava kako je, uslijed prestanka radnog odnosa Deana Vukovića, potrebno izvršiti promjene u sastavu Etičkog povjerenstva Zdravstvene ustanove Ljekarne Bjelovar. Ističe kako je, sukladno Statutu Zdravstvene ustanove Ljekarne Bjelovar, imenovanje i razrješenje članova Etičkog povjerenstva u nadležnosti Upravnog vijeća. 
Slijedom navedenoga, predlaže se razrješenje Deana Vukovića dužnosti člana Etičkog povjerenstva te imenovanje Drage Blagojevića za novog člana Etičkog povjerenstva.
Budući da nije bilo primjedbi niti dodatnih pitanja, pristupilo se glasovanju te je Upravno vijeće jednoglasno donijelo Odluku o razrješenju i imenovanju člana Etičkog povjerenstva Zdravstvene ustanove Ljekarne Bjelovar, sukladno prijedlogu Ravnateljice.

TOČKA 5. - „Odluka o razrješenju i imenovanju službenika za zaštitu osobnih podataka i zamjenika službenika za zaštitu osobnih podataka Zdravstvene ustanove Ljekarne Bjelovar“
Nastavno na okolnosti obrazložene u prethodnoj točki dnevnog reda, Ravnateljica izvještava kako je potrebno izvršiti promjene vezane uz obavljanje poslova Službenika za zaštitu osobnih podataka Zdravstvene ustanove Ljekarne Bjelovar.
Slijedom navedenoga, predlaže se razrješenje Deana Vukovića dužnosti Službenika za zaštitu osobnih podataka. Ujedno se predlaže imenovanje Katarine Kukal, dosadašnje Zamjenice službenika za zaštitu osobnih podataka, na dužnost Službenika za zaštitu osobnih podataka te imenovanje Drage Blagojevića na dužnost Zamjenika službenika za zaštitu osobnih podataka.
Budući da nije bilo primjedbi niti dodatnih pitanja, provedeno je glasovanje nakon kojega je Upravno vijeće jednoglasno donijelo Odluku o razrješenju i imenovanju službenika za zaštitu osobnih podataka i zamjenika službenika za zaštitu osobnih podataka Zdravstvene ustanove Ljekarne Bjelovar, prema prijedlogu Ravnateljice.

TOČKA 6. - „Izvješće Ravnateljice“
TOČKA 6.1 – „Sudjelovanje na ECOP 7 kongresu“
Ravnateljica izvještava da je od 11. do 13. lipnja 2026. godine sudjelovala na međunarodnom kongresu ECOP 7 – European Congress of Oncology Pharmacy, održanom u Ljubljani, na kojem je sudjelovala i kao predavač. 
Navela je kako su glavne teme kongresa obuhvatile suvremene trendove u području onkološke farmacije, jačanje suradnje između različitih razina zdravstvene zaštite te razvoj farmaceutske skrbi usmjerene pacijentu, pri čemu je poseban naglasak stavljen na jačanje uloge farmaceuta u primarnoj zdravstvenoj zaštiti i sve veće uključivanje javnih ljekarni u skrb za onkološke bolesnike. 
U okviru svog predavanja predstavila je ulogu ljekarnika u javnim ljekarnama u pružanju potporne skrbi onkološkim bolesnicima, s naglaskom na stručno savjetovanje o sigurnoj primjeni dodataka prehrani, pravodobno prepoznavanje nuspojava i simptoma koji zahtijevaju hitno upućivanje onkologu te važnost uspostave standardiziranih postupaka i multidisciplinarne suradnje radi unaprjeđenja sigurnosti i kvalitete skrbi za onkološke bolesnike.
Nakon podnesenog izvješća nije bilo primjedbi niti dodatnih pitanja, te je Upravno vijeće izvješće primilo na znanje.

TOČKA 7. - „Razno“
TOČKA 7.1 – „I. Izmjena Plana nabave za 2026. godinu“
Alen Hajtić izvještava kako je, radi usklađenja Plana nabave Zdravstvene ustanove Ljekarne Bjelovar za 2026. godinu sa stvarnim potrebama, provedenim postupcima nabave i planiranim aktivnostima, potrebno je donijeti Odluku o donošenju I. Izmjene Plana nabave za 2026. godinu.
U nastavku pojašnjava kako se prva izmjena odnosi na predmet nabave evidencijskog broja 19/26 – Osiguravateljske usluge (CPV: 66510000 – Usluge osiguranja). Predlaže se povećanje procijenjene vrijednosti nabave sa 17.500,00 EUR na 18.600,00 EUR bez PDV-a, pri čemu se povećanje odnosi na Grupu I. – Osiguranje dugotrajne materijalne i nematerijalne imovine, radi usklađenja procijenjene vrijednosti sa stvarnim stanjem osigurane imovine.
Nadalje, pojašnjava kako se druga izmjena odnosi na predmet nabave evidencijskog broja 24/26 – Računalna oprema (CPV: 30230000 – Računalna oprema), iz kojeg se izdvaja nabava Poslužitelja – centralnog servera u Ljekarni 1 (CPV: 48820000 – Poslužitelji) u zaseban predmet nabave evidencijskog broja 28/26. Slijedom navedenoga procijenjena vrijednost predmeta nabave Računalna oprema smanjuje se s 22.000,00 EUR na 12.000,00 EUR bez PDV-a, dok se istodobno u Plan nabave dodaje novi predmet nabave procijenjene vrijednosti 17.000,00 EUR bez PDV-a. Pojašnjava kako je predmetna nabava provedena kao hitni postupak jednostavne nabave uslijed usporenog rada postojećeg servera, učestalih tehničkih intervencija te preporuke ugovornog pružatelja usluga održavanja i upravljanja informatičkom infrastrukturom Ljekarne da je potrebno hitno izvršiti zamjenu postojeće opreme. Budući da se radi o središnjoj komponenti informatičke infrastrukture, koja predstavlja temelj rada centralnih informacijskih sustava, razmjene i objedinjavanja podataka svih ljekarničkih jedinica, rada računovodstvenog sustava te pohrane najvažnijih poslovnih podataka, Ravnateljica je, radi osiguravanja kontinuiteta poslovanja, donijela Odluku o provedbi hitnog postupka jednostavne nabave. Predloženom izmjenom Plan nabave usklađuje se sa stvarno provedenim postupkom nabave i iskazanim potrebama Ljekarne.
Kao posljednja izmjena predlaže se povećanje procijenjene vrijednosti predmeta nabave evidencijskog broja 27/26 – Ostali troškovi nabave (CPV: 79990000 – Razne poslovne usluge) s 2.450,00 EUR na 4.450,00 EUR bez PDV-a, odnosno povećanje procijenjene vrijednosti Grupe IV. – Ostale usluge. Navedeno povećanje predlaže se radi uključivanja nabava najmova u navedenu grupu, čime će se, neovisno o tome što se radi o pojedinačnim nabavama čije su procijenjene vrijednosti ispod praga za obvezan unos u Plan nabave, osigurati transparentnije planiranje, evidentiranje i praćenje provedbe postupaka nabave u Ljekarni.

Budući da pod točkom „Razno“ nije bilo drugih tema za raspravu, sjednica je zaključena u 9:30 sati.

U Bjelovaru, 24. lipnja 2026. godine. 


Predsjednica Upravnog vijeća Zdravstvene ustanove Ljekarne Bjelovar: 
Nikolina Prišćan, univ.mag.oec. 








Zapisničar:
Alen Hajtić, farm.tehn.





















Dostaviti:
1. Internet stranica Zdravstvene ustanove Ljekarne Bjelovar
2. Pismohrana, ovdje

